wickkiey/tamil-wikipedia-chunked huggingface dataset:
# பின்வரும் வரிகள் ஜிஎஸ்டிக்குள் கொண்டுவரப்பட்டது

## மின்னனு ரசீது

- ஜிஎஸ்டியின் கீழ், அக்டோபர் 1, 2020 முதல் ₹500 கோடிக்கு மேல் விற்றுமுதல் உள்ள நிறுவனங்களுக்கு B2B பரிவர்த்தனைகளுக்கான மின்-விலைப்பட்டியல் கட்டாயமாக்கப்பட்டது.
- ஜனவரி 1, 2021 முதல் ₹100 கோடிக்கு மேல் விற்றுமுதல் உள்ளவர்களுக்கு நீட்டிக்கப்பட்டது.
- ஏப்ரல் 1, 2021 முதல், ₹50 கோடிக்கு மேல் விற்றுமுதல் கொண்ட நிறுவனங்கள் B2B இ-இன்வாய்ஸ்களை உருவாக்கி வருகின்றன,
- ஏப்ரல் 1, 2022 முதல் வரம்பு ₹20 கோடியாகக் குறைக்கப்பட்டது.
- ஜனவரி 1, 2023 முதல் ₹5 கோடிக்கு மேல் விற்றுமுதல் கொண்ட நிறுவனங்கள் B2B இ-இன்வாய்ஸ்களை உருவாக்க வேண்டும்.  
ஜிஎஸ்டி மின்னனு ரசீது இணைய முணையம்:
ஜிஎஸ்டியின் மின்னனு ரசீது, உலகிலேயே முதன்முறையாக ஜிஎஸ்டி வரிகட்டுவோர் தங்களுடைய பி2பி(B2B) விலைப்பட்டியலை அரசாங்கத்தின் இணையமுகப்பின் மூலம் உருவாக்குவதினால் அரசாங்கத்திற்கு தேவைப்படும் அறிக்கைகள் மின்னணு முறையில் தரவு பரிமாற்றம் செய்ப்படுகிறது. இதனால் ஜிஎஸ்டி வரிதாக்கல், வரி செலுத்தும் செயல்முறை எளிதாகிறது, மேலும் பயனர்கள் தங்கள் வாடிக்ககையாளர்களூக்கு தேவையான ரசீதை அரசாங்கத்தின் இணைய போர்டல் மூலம் தனித்துவமான விலைப்பட்டியல் குறிப்பு எண் (IRN) ஆகப்பெறமுடியும், கையொப்பமிடப்பட்ட விலைப்பட்டியல், QR குறியீட்டையும் பெறமுடியும். இந்த இணைய முகப்பு ஏபிஐ ஒருங்கிணைப்பில் பெரும் உந்துதலைக் கொண்ட முகமற்ற அமைப்பு, இது சர்வதேச தரநிலை (UBL/PEPPOL) அடிப்படையில் உருவாக்கப்பட்டது, இதனால் இயந்திர வாசிப்பும் பல்வேறு கட்டமைபுகளுக்கிடையே இயங்கும்தன்மை ஆகருக்கு உருவாக்கி வழங்குகிறது.
- https://einvoice1.gst.gov.in/
# ஜூலியனின் கோல்டன் கார்ப்

**ஜூலியனின் தங்கக் கெண்டை** அல்லது **ஜூலியனின் கோல்டன் கார்ப்** (Jullien's golden carp, (*புரோபார்பஸ் ஜுல்லியேனி*, *Probarbus jullieni*) என்பது தென்கிழக்கு ஆசிய ஆற்றுப் படுகைகளில் காணப்படும் அக்டினோட்டெரிகீயை (கீற்றுத்-துடுப்பு மீன்) வகுப்பிலுள்ள சைப்ரினிடே குடும்பத்தைச் சேர்ந்த மிகவும் அருகிய நிலையிலுள்ளதாக வகைப்படுத்தப்பட்டுள்ள ஒரு நன்னீர் மீன் இனமாகும். இதன் எண்ணிக்கை பாரிய வேளாண்மை மற்றும் நீர்மின்சாரத்திற்காக அணைகள் கட்டுதல் போன்ற பல்வேறு பொருளியல் நடவடிக்கைகளால் குறைந்து வருகிறது.  
பிரெஞ்சுத் தொல்லுயிரியலாளரும், மீனியலாளரும் ஊர்வனவியலாளருமான ஆண்ரி எமீல் சோவாஜ் இதற்கு ஜூலியனின் கோல்டன் கார்ப் எனப் பெயரிட்டார். இந்த மீனினத்துக்குப் பரவலாக வழங்கப்படும் வேறு பெயர் ஏழு-கோடுகளுள்ள கொடுக்கு ஆகும். இது மலாய் மொழியில் கார்பில்லா இகான் டெமோலே என்றும் தாய் மொழியில் பிலா இசோக், பிலா சோயுக் (புலி மீன்) என்றும் அறியப்படுகிறது.
# ஜூலியனின் கோல்டன் கார்ப்

## விவரிப்பு

### அடையாளம்

இந்த மீனினம், அதன் பக்கவாட்டுக் கோட்டுக்கு மேலே ஐந்து நீளமான கோடுகளைக் கொண்டுள்ளது. தம் சுற்றப்புறத்தை அறிந்துகொள்ள இவற்றின் வாயருகில், மேற்தாடை உணர் இழைகளைத் தொடுவுணர்விகளாகக் கொண்டிருக்கின்றன. நகர்வுக்காக இவை ஒரு முதுகுத் துடுப்பையும் ஒன்பது கிளைக் கீற்றுகளையும் ஐந்து குதக்கீற்றுக்களையும் கொண்டுள்ளன. ஏறத்தாழ எழுபது (70) கிலோ வரை எடையுள்ள இந்த மீன்கள் 165 செ.மீ நீளம் வரை வளரக்கூடியவை, ஐம்பது (50) ஆண்டு காலம் வரை வாழக்கூடியவை.
# ஜூலியனின் கோல்டன் கார்ப்

## விவரிப்பு

### இயல்புகள்

பெரும்பாலான பிற ஆற்று மீன்களைப் போலவே இவற்றின் வாழ்க்கைச் சுழற்சியும் பருவ மழையைச் சார்ந்துள்ளது. இவை பருவமழையின் அடிப்படையில் ஆண்டு முழுவதும் வெவ்வேறு பகுதிகளில் வாழ்கின்றன.  
நன்னீர் ஓட்டுமீன்களையும் இறால்களையும் நீர்த் தாவரங்களையும் உணவாகக் கொள்கின்றன. உணவு செழிப்பாகக் கிடைக்கும் மழைக்காலங்களில் அதிக அளவிலும், அரிதாகக் கிடைக்கும் வறண்ட காலங்களில் குறைவாகவும் உட்கொள்கின்றன.
# ஜூலியனின் கோல்டன் கார்ப்

## விவரிப்பு

### வாழ்விடம்

வரலாற்றின் படி, இந்த மீனினம் தென்கிழக்கு ஆசியாவின் மேக்கொங் ஆறு, ஐராவதி ஆறு, சாவோ பிரயா ஆறு, மேக்குலௌங் ஆறு, பகாங் ஆறு, பேராக் ஆறுகளின் படுகைகளில், குறிப்பாக தாய்லாந்து, லாவோஸ், கம்போடியா, வியட்நாம், மியான்மர் மற்றும் மலேசியா நாடுகளில் காணப்படுகின்றது. இக்காலத்தில் இது மேகாங் ஆற்றுப் படுகையில் பெருமளவில் காணப்படுகிறது, பகாங் மற்றும் பேராக்கின் படுகைகளில் சிறிய அளவில் உள்ளன. இந்த ஆற்றுப்படுகைகளில், இவை வேகமான தெளிவான நீரோடைகளில் காணப்படுகின்றன. மழைக்காலத்தில் இவை ஆழமான நீரிலும், அவற்றின் முட்டையிடும் காலமான வறண்ட காலத்தில் ஆழமற்ற நீரிலும் வாழ்கின்றன.
# ஏ. நாகப்பச் செட்டியார்

**ஏ. நாகப்பச் செட்டியார்** *(A. Nagappa Chettiar)* ஓர் இந்திய தொழிலதிபராகவும், இந்திய தோல் தொழில் முன்னோடிகளில் ஒருவராகவும் இருந்தார். இந்தியாவின் தமிழ்நாடு மாநிலத்தில் இருக்கும் புதுக்கோட்டை மாவட்டம் மேலசிவபுரியில் 1915 ஆம் ஆண்டு ஆகத்து மாதம் 6 ஆம் நாளில் நாகப்பச் செட்டியார் பிறந்தார். இவர் ஈடுபட்ட தோல் வியாபாரம் இந்தியாவிலும் வெளிநாட்டிலும் ஒரு பெரிய வணிகக் குழுமமாக வளர்ந்தது. வெளிநாட்டு தோல் ஏற்றுமதியில் ஈடுபட்ட இந்தியாவிலிருந்த இடைத்தரகர்களை நீக்குவதற்கு இவரது முயற்சிகள் பெரிதும் உதவின. பாதியாக இறுதி செய்யப்பட்ட தோல் பொருட்களை ஏற்றுமதி செய்வதை பிரதானமாக கருதியக் காலத்தில், முழுமையாக இறுதி செய்த தோல்பொருட்களை ஏற்றுமதி செய்யவேண்டும் என்ற கருத்துமுறையில் நாகப்பச் செட்டியார் முன்னோடியாக விளங்கினார். சமுதாயத்திற்கு இவர் ஆற்றிய தொண்டுகளை கௌரவிக்கும் பொருட்டு, இந்திய அரசாங்கம் 1967 ஆம் ஆண்டு நான்காவது மிக உயரிய விருதான பத்மசிறீ விருதை வழங்கியது. 1982 ஆம் ஆண்டு மார்ச்சு மாதம் 13 ஆம் நாள் நாகப்பச் செட்டியார் இயற்கை எய்தினார்.
# நீளுமை

பருப்பொருள்பற்றிய அறிவியலில், **நீளுமை** (*Ductility*) அல்லது **கம்பியாக நீட்டக்கூடியபண்பு** என்பது, ஒரு திடப்பொருளுக்குரிய திறனாகும். இது பொதுவாக பொருளை கம்பியாகநீட்டக்கூடிய திறனைப் பற்றியது.**தகடாகுமை** (*Malleability*) இதே போன்ற ஒரு பண்பாகும். ஒரு பொருளுக்கு அழுத்தம் கொடுக்கும் பொழுது இது நிகழும். இது பொதுவாக அடித்தல்அல்லது உருட்டுதலால் நிகழும். இந்த இரண்டும் இயந்திரவியல் பண்புகள் ஆகும். இதுபொதுவாகவெப்பம் மற்றும் அழுத்தத்தைச்சார்ந்தது. கம்பியாக நீட்டக்கூடிய பண்பும் தகடாக்குமைஇரண்டும்ஒன்றல்ல. தங்கத்திற்கு கம்பியாக நீட்டக்கூடிய பண்பு, தகடாக்குமை பண்பு ஆகிய இரண்டுமேஅதிகம். காரீயத்திற்கு கம்பியாக நீட்டக்கூடிய பண்பு அதிகம் தகடாக்குமைகுறைவு. நீளுமைப் பண்பை அதிகமாகப் பெற்ற சில உலோகங்களாக தங்கம் மற்றும் தாமிரம் இருக்கின்றன. இருப்பினும், அனைத்து உலோகங்களும் நீளுமைப் பண்பில் தோல்வியடைவதில்லை. வார்ப்பிரும்பு போன்ற சில உலோகங்கள் நொறுங்கும் தன்மையைப் பெற்றுள்ளன.
# நீளுமை

## பருப்பொருள்அறிவியல்

கம்பியாக இழுத்து நீட்டக்கூடிய பண்புகுறிப்பாகஉலோக வேலைகளில்மிகமுக்கியமானது.
# சௌந்தரராஜா

**சௌந்தரராஜா** (*Soundararaja*) என்பவர் தென்னிந்திய திரைப்படங்களில் நடித்து வரும் இந்திய நடிகர் மற்றும் திரைப்படத் தயாரிப்பாளர் ஆவார். தமிழ் திரையுலக நடிகர் மற்றும் குறும்பட இயக்குநர் ஆக பணிபுரிந்தார்.. தொகுப்புப் பொறியாளராக சிங்கப்பூர் மற்றும் பிரான்சில் பணிபுரிந்ததைத் தொடர்ந்து அவர் நடிப்பை ஒரு தொழிலாகக் கருதத் தொடங்கினார். ஒரு பின்னணி நடிகராகப் பணியாற்றினார். ஐந்து ஆண்டுகளுக்கும் மேலாக சிறிய துணை வேடங்களில் நடித்தார். சுந்தரபாண்டியன் (2012) மற்றும் ஜிகர்தண்டா (2014) ஆகிய படங்களில் வில்லனாக தனது வாழ்க்கையைத் தொடங்கினார். 2016 ஆம் ஆண்டு மீண்டும் பல்வேறு திட்டங்களில் பல வேடங்களில் நடித்தார். விஜய் சேதுபதியுடன் தர்ம துரையில் மீண்டும் வில்லனாக நடித்தார். இதே ஆண்டில் கவுண்டமணியுடன் எனக்கு வேறு எங்கும் கிளைகள் கிடையது (2016) திரைப்படத்தில் கதாநாயகனாக அறிமுகமானார்.  
இயற்கை மற்றும் சுற்றுச்சூழல் ஆர்வலரான இவர் தனது நண்பர்கள் மற்றும் குடும்பத்தினருடன் சேர்ந்து 2017 ஆம் ஆண்டு ஆகத்து திங்கள் 11 ஆம் தேதியன்று மண்ணுக்கும் மக்களுக்கும் சமூக நல அறக்கட்டளையைத் தொடங்கினார். நம்பிக்கையாளர்களுடன் இணைந்து தமிழகம் முழுவதும் இருபத்தைந்து ஆயிரத்துக்கும் மேற்பட்ட செடிகளை நட்டுள்ளார். ஒரு சமூக ஆர்வலராக தமிழகம் முழுவதும் பல முக்கிய சமூக விவகாரங்களில் பங்கேற்றுள்ளார். 2017 ஆம் ஆண்டு மெரினாவில் நடைபெற்ற ஜல்லிக்கட்டுக்கு ஆதரவான போராட்டத்தில் இவர் ஈடுபட்டது குறிப்பிடத்தக்கது. போராட்டங்கள் தொடர்பாக தமிழக அரசுடன் உரையாடிய ஜல்லிக்கட்டு ஆதரவுக் குழுவின் பிரதிநிதிகளில் இவரும் ஒருவர்.
# சௌந்தரராஜா

## வாழ்க்கைக் குறிப்பு

தமிழ்நாடு மாநிலத்தில் மதுரை மாவட்டத்தில் உள்ள உசிலம்பட்டியில் பிறந்தார். பள்ளி மற்றும் கல்லூரி படிப்பை சொந்த ஊரில் முடித்துவிட்டு சென்னைக்கு குடிபெயர்ந்தார். பள்ளியில் இருந்தே சராசரிக்கும் குறைவான மாணவராக இருந்தார். மேலும் விளையாட்டு அல்லது பாடநெறிக்கு அப்பாற்பட்ட செயல்பாடுகளில் பொதுவாக இவர் ஆர்வம் காட்டவில்லை, ஆனால் நிறைய நிகழ்ச்சிகளை செய்தார்.  
சில்லறை விற்பனைக் கடையில் விற்பனையாளர், விளம்பரதாரர் மற்றும் பல பகுதிநேர வேலைகள் செய்தார். 2004 ஆம் ஆண்டு மதுரை காமராசர் பல்கலைக்கழகத்துடன் இணைந்த பார்த் நிகேதன் பொறியியல் கல்லூரியில் பொறியியல் பட்டம் பெற்றார். 2006 ஆம் ஆண்டுக்குப் பிறகு சிங்கப்பூருக்கு அனுப்பப்பட்டார். அங்கிருந்து பிரான்சு நிறுவனத்திற்கு மாறினார். 2007 இல் கத்தாரில் பணிபுரிந்தார்.  
2008 இல் இந்தியா திரும்பினார். மதுரை டூரிங் டாக்கீசு என்ற புதிய திரைப்படத் தயாரிப்பு நிறுவனத்தை அவர் தனது பால்ய நண்பரான காக்கா முட்டையின் இயக்குநரான எம்.மணிகண்டனுடன் இணைந்து தொடங்கினார். மேலும் நண்பர்களுடன் பங்குச் சந்தை வியாபாரத்தில் சிறிது பணத்தை முதலீடு செய்தார். பின்னர் கூத்துப் பட்டறையில் யில் சேர்ந்தார். இவரும் இவரது நண்பர்களான மணிகண்டன் மற்றும் ஜிகர்தண்டா இயக்குநர் கார்த்திக் சுப்பராஜ் ஆகியோர் துரு, ராவணம், காற்று, அறம் பல குறும்படங்களைத் தயாரித்தனர்.
# சௌந்தரராஜா

## திரைப்படங்கள்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2012 | *வேட்டை (திரைப்படம்)* | மதுர |  |
| *Sundarapandiyan* | பரஞ்ஜோதி |  |  |
| 2013 | *நளனும் நந்தினியும்* | முத்து |  |
| *வருத்தப்படாத வாலிபர் சங்கம்* | புளிச்சத்தண்ணி |  |  |
| 2014 | *ஜிகர்தண்டா* | பொன்ராம் |  |
| *அதிதி* | சிவா |  |  |
| *ஐந்தாம் தலைமுறை சித்த வைத்திய சிகாமணி* | திரு |  |  |
| *பூஜை (திரைப்படம்)* | சௌந்தர் |  |  |
| 2016 | *தெறி* | கார்த்திக் |  |
| *தர்மதுரை* | அர்ச்சுணன் |  |  |
| *எனக்கு வேறு எங்கும் கிளைகள் கிடையாது* | பிரபா நந்தன் |  |  |
| *ரெக்க* |  |  |  |
| *கத்தி சண்டை* | சௌந்தர் |  |  |
| 2017 | *தொண்டன்* | சின்னபாண்டி |  |
| *சத்திரியன்* | நிரஞ்சன் |  |  |
| *தங்கரதம்* | பரமன் |  |  |
| *ஒரு கனவு போல* | ஜோசப்பு |  |  |
| *திருட்டுப்பயலே 2* | மாரி |  |  |
| 2018 | *கடைக்குட்டி சிங்கம்* | கொடிமாறன் |  |
| *சிலுக்குவார்ப்பட்டி சிங்கம்* | ராஜபாண்டி |  |  |
| *கள்ளன்* | செல்வம் |  |  |
| *அருவாசண்டை* | பாண்டி |  |  |
| 2019 | *காஃபி* | அக்கீம் |  |
| *சிந்துபாத்து* | அரசியல்வாதி |  |  |
| *பிகில்* | குணா |  |  |
| *சங்கத்தமிழன்* | முருகன் |  |  |
| 2021 | *குருதிக்களம்* | அருண் | வலைத் தொடர் |
| *ஜகமே தந்திரம்* | பரமன் |  |  |
| *ஆனந்தம் விளையாடும் வீடு* | செல்வம் |  |  |
| 2022 | *கள்ளன்* | } |  |
# சௌந்தரராஜா

## பதக்கம்

- தமிழ்நாடு பாரத் சிறந்த வில்லன் பதக்கம்(2012) சுந்தர பாண்டியன் படத்திற்காகப் பெற்றார்.
# ஜோவும் சிறுவனும்

***ஜோவும் சிறுவனும்*** (*Jo and the Boy*) 2015 ஆண்டு ரோஜின் தாமஸ் இயக்கி வெளிவந்த ஒரு மலையாளப் படம். மஞ்சு வாரியர் மற்றும் மாஸ்டர் சனூம் நடிப்பில் வெளிவந்த படம் அது. 2015 ஆண்டு கேரள மாநிலஅரசின் இரண்டு விருதுகளைப் பெற்ற படம் இது.
# ஜோவும் சிறுவனும்

## கதை

ஜோன் மேரி ஜோ (மஞ்சு வாரியர்) சிறுவயது முதல் அனிமேஷன் துறையில் ஆர்வமுடையவராக இருந்தார்.அனிமேஷன் படங்களை உருவாக்கி அதன் மூலம் ரசிகர்களிடம் ஆதரவு பெறுவதே அவரது கனவு மற்றும் நோக்கமாக இருந்தது. அனிமேஷன் துறையில் நுழையும் முயற்சியில் ஆரம்பத்தில் பலதடவை தோல்வியையே சந்தித்தாள்.அவள் வீட்டுக்கு அருகே குடியேறிய கிரிஸ் (மாஸ்டர் சனூம்) என்ற சிறுவனின் நடத்தைகளை கூர்ந்து கவனித்து ஏராளமான அசைவுப்பட கதாப்பாத்திரங்களை உருவாக்கினார். அவள் உருவாக்கிய அசைவுப்பட கதாப்பாத்திரங்கள் உலக அளவில் பிரபலமானது. ஆனால் அவர்கள் நட்பில் விரிசல் ஏற்படுகிறது.இவ்வாறு கதை நகருகிறது.
# ஜோவும் சிறுவனும்

## நடிகர்கள்

- மஞ்சு வாரியார்ப - ஜோன் மேரி ஜோ அல்லது வெறும் ஜோ
- சனூப் சந்தோஷ் - கிரிஷ்
- லாலு அலெக்ஸ் - ஜான் லாரன்ஸ்
- கலாரஞ்சனி - மேரி ஜான்
- சுதீர் கரமன்னா - புலி பங்களா
- பியர்லி மானே- நீத்து
- கிரண் அரவிந்தஷன் - ஜோ நண்பர்
- ரேகா (தென் இந்திய நடிகை)
# ஜோவும் சிறுவனும்

## பாடல்கள்

இசை வெளியீடு Muzik247
| Ponveil Veezhave | ஹரிசரண் | சந்தோஷ் வர்மா |  |
| --- | --- | --- | --- |
| டூ டூ டூ | மஞ்சு வாரியர் மற்றும் சனூம் சந்தோஷ் | சந்தோஷ் வர்மா |  |
| அடிவாரம் | சயனோரா பிலிப் | சந்தோஷ் வர்மா |  |
| பின்ஜோமால் | அருண் அலட் | சந்தோஷ் வர்மா |  |
| நீயின் காற்றை | காவியா அஜித் | அனு எலிசபெத் | } |
# ஜோவும் சிறுவனும்

## உரிமைகள்

சேட்டிலைட் உரிமைகள்<span> </span>: சூர்யா டிவி
# ஜோவும் சிறுவனும்

## முக்கியமான/பார்வையாளர்களை பதில்

இரண்டு விதமான கலவையான விமர்சனம்கிடைத்தது
# ஜோவும் சிறுவனும்

## விருதுகள்

; 2015 கேரளா மாநில திரைப்பட விருதுகள்
- சிறந்த நடன விருது - சிறீஜித்
- சிறந்த ஆடை வடிவமைப்பாளர் - நிசார்
# யூனியா

**<span lang="En" dir="ltr">யூனியா</span>** (*Junia*) அப்போஸ்தலனாகிய பவுலால் மிகவும் மதிக்கப்பட்ட மற்றும் பாராட்டப்பட்ட ஒன்றாம் நூற்றாண்டைச் சார்ந்த கிறிஸ்தவப் பெண் ஆவார். பவுல் யூனியாவை அப்போஸ்தலரக் குறிப்பிடுகிறார். பல புதிய ஏற்பாட்டு அறிஞர்கள், யுனியா ஒரு பெண் என்று ஒருமித்துக் கருதுகின்றனர்.
# ஓசுமோசீன்

**ஓசுமோசீன்** (*Osmocene*) என்பது C<sub>10</sub>H<sub>10</sub>Os என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு கரிம ஓசுமியம் சேர்மமாகும். ஒரு மெட்டலோசீன் என்று இதை வகைப்படுத்துகிறார்கள்.  
வணிக ரீதியாகவும் ஓசுமோசீன் கிடைக்கிறது. ஒசுமியம் டெட்ராக்சைடுடன் ஐதரோபுரோமிக் அமிலத்தைச் சேர்த்து தொடர்ந்து துத்தநாகத்தையும் சைக்ளோபென்டாடையீனையும் சேர்த்து ஒசுமோசீனைத் தயாரிக்க முடியும் .
# கே. என். இலக்குமணன்

**கே. என். இலக்குமணன்** (*K. N. Lakshmanan*, 20, அக்டோபர் 1930 – 2 சூன், 2020), தமிழக அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். கே. என். இலக்குமணன் பாரதிய ஜனதா கட்சியின், தமிழ்நாடு மாநிலத் தலைவராக இருமுறை இருந்தவர். சேலம் நகரத்தைச் சேர்ந்த கே. என். இலக்குமணன், 2001 தமிழ்நாடு சட்டமன்றத் தேர்தலில், பாரதிய ஜனதா கட்சியின் சார்பில் மயிலாப்பூர் சட்டமன்றத் தொகுதியிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டவர். இராஷ்டிரிய சுயம்சேவாக் சங்கத்தின் தமிழகத் தலைவர்களில் ஒருவரான கே. என். இலக்குமணன், சேலம் நகரத்தில் ஒரு கல்வி நிறுவனத்தை நடத்தி வந்தார். இவர் உடல்நலக் குறைவின் காரணமாக 2020 சூன் இரண்டாம் நாள் சேலத்தில் இறந்தார்.
# உப்பிலிடுதல் (உணவு)

**உப்பிலிடுதல்** (*salting*) என்பது சமையல் உப்பைப் பயன்படுத்தி உணவுகளைப் பதப்படுத்தி வைக்கும் ஒரு முறை. ஊறுகாய் செய்தல், உப்பு நீரை பயன்படுத்தி பதப்படுத்தல் ஆகிய துறைகளில் இது பயன்படுகிறது. இது உணவைப் பாதுகாக்கும் முறைகளில் பழமையான முறை. மீன்களை உப்பிலிட்டு கருவாடாக மாற்றுதல் மற்றும் இறைச்சி வகைகளை உப்பிலிட்டு பதப்படுத்தி வைக்கும் முறைகள் பழங்காலம் முதலே மக்கள் பயன்படுத்தி வரும் முறைகள். ரன்னர், பீன்ஸ் மற்றும் முட்டைக்கோஸ் போன்ற காய்கறிகளையும் இந்த முறையில் பதப்படுத்தி வைக்கலாம்.  
பாக்டீரியா, பூஞ்சை மற்றும் பிற நோய்களை உருவாக்க சாத்தியமுள்ள நுண்ணுயிரிகள் உப்புச்சூழலில் வாழ இயலாது. உப்புச்சூழலில் இவ்வகை நுண்ணுயிரிகள் இறந்து விடும் அல்லது தற்காலிகமாக செயல்படாமல் இருக்கும்.  
உப்பிலிடுதல் முரை 19 ஆம் நூற்றாண்டில் கண்டுபிடிக்கப்பட்டது. சாதரணமாக சாம்பல் நிறத்துக்கு மாறும் இறைச்சிகள் உப்பிலிட்டு வைத்தால் சிகப்பு நிறமாக மாறிவிடுகிறது. அந்த கால மக்கள் சிவப்பு நிற உணவை அதிகமாக விரும்பியதால் உப்பிலிடுதல் பிரபலமானது. மேலும் உப்பிலிடுதல் உணவினை ஆரோக்கியமாக வைத்திருப்பதோடு தவிர்த்து பாக்டீரியா சிதைவிலிருந்தும் பாதுகாக்கப்படுகிறது.
# உப்பிலிடுதல் (உணவு)

## மத வழக்கம்

யூத மற்றும் முஸ்லீம் உணவு சட்டங்களின் படி விலங்குகளி இறச்சிகளை அவற்றின் இரத்தத்தை முழுமையாக நீக்கிய பின்பே பயன்படுத்த வேண்டும் என்று கூறுகிறது. இரத்தைத்தை நீக்குவதற்கு உப்பு மற்றும் உப்பு நீர் பயன்படுத்தப்படுகிறது.
# உப்பிலிடுதல் (உணவு)

## மேலும் வாசிக்க

- குணப்படுத்தும் (உணவு பாதுகாப்பு)
- உணவு பாதுகாப்பு
- உணவு சேமிப்பு
- பட்டியல் உலர்ந்த உணவுகள்
# அரசு மேல்நிலைப் பள்ளி, வெண்ணாவல்குடி

**அரசு மேல்நிலைப்பள்ளி, வெண்ணாவல்குடி** (*Government High Secondary School Vennavalkudi*) இந்தியாவின் தமிழ்நாட்டில் உள்ள புதுக்கோட்டை மாவட்டம், திருவரங்குளம் ஊராட்சி ஒன்றியம், ஆலங்குடி வட்டம், வெண்ணாவல்குடி என்ற கிராமத்தில் அமைந்துள்ளது.  
1970 ஆம் ஆண்டு நிறுவப்பட்ட இப்பள்ளி, தமிழ்நாடு அரசு பள்ளிக்கல்வித்துறையின் கீழ் செயல்படுகிறது. இருபாலரும் பள்ளியில் படிக்கின்றனர். தலைமை ஆசிாியா், ஆசிாியா் ஆசிாியைகள் மற்றும் பெற்றோா் ஆசிாியா் கழகம், சுற்று வட்டார கிராம பொதுமக்கள் ஆகிய அனைவாின் பங்களிப்புடனும் பள்ளி இயங்கி வருகிறது. இப்பள்ளியில் 6 முதல் 10 ஆம் வகுப்பு வரை தமிழ் மற்றும் ஆங்கில வழி கற்றல் முறையிலும், 11 மற்றும் 12் ஆம் வகுப்புகள் தமிழ் வழி கற்றல் முறையிலும் பயிற்றுவிக்கப்படுகின்றன.  
சீருடை, காலனிகள், புத்தகப்பை, பாடநூல்கள், நோட்டுப்புத்தகங்கள், பேருந்து பயண அட்டை, விளையாட்டுப் போட்டிகளில் பங்கேற்பு போன்ற அனைத்து தமிழக அரசின் நலத்திட்டங்களும் இப்பள்ளியில் செயல்படுத்தப்படுகிறது.
# ஏ. பி. சி. வீரபாகு

**ஏ. பி. சி. வீரபாகு** (*A. P. C. Veerabahu*)(பிறப்பு 5 மே, 1915) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். தூத்துக்குடியினைச் சார்ந்த இவர் தூத்துக்குடியில் பள்ளிக் கல்வியினையும் திருநெல்வேலியில் கல்லூரிக் கல்வியினையும் முடித்துள்ளார். தூத்துக்குடியில் உள்ள வ. உ. சிதம்பரம் கல்லூரியினை இவர் நிறுவினார். இவர் 1957 மற்றும் 1962ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் தூத்துக்குடி மாவட்டம் திருவைகுண்டம் சட்டமன்றத் தொகுதியிலிருந்து இந்திய தேசிய காங்கிரசு கட்சியின் வேட்பாளராகப் போட்டியிட்டுத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# சுவார்ட்சு புளோரினேற்றம்

**சுவார்ட்சு புளோரினேற்றம்** (*Swarts fluorination*) என்பது ஒரு வேதிச் செயல்முறையாகும். பொதுவாக்க் குளோரினைக் கொண்டுள்ள கரிமச் சேர்மங்கள் இச்செயல்முறையில் பயன்படுத்தப்படும். ஆனால் நடைமுறையில் இச்சோதனையில் சிலேன்கள் ஈடுபடுத்தப்படுகின்றன. குளோரின் அல்லது ஆண்டிமனி பென்டாகுளோரைடு முன்னிலையில் இவற்றுடன் ஆண்டிமனி டிரைபுளோரைடு சேர்க்கப்பட்டு புளோரினேற்றம் செய்யப்படுகிறது. தளத்திலேயே உருவாக்கிக் கொள்ளப்படும் ஆண்டிமனி டிரைபுளோரோடைகுளோரைடு வினைத்திறமுள்ள வேதியியல் இனமாகும். யான் வீவரின் காப்புரிமைக்கு உட்பட்டு பேரளவிலும் தயாரித்துக் கொள்ளலாம் .  
தொடக்கத்தில் இச்செயல்முறையை 1892 ஆம் ஆண்டு பிரடெரிக் யீன் எட்மாண்டு சுவார்ட்சு கண்டுபிடித்து விவரித்தார் .
# மு. முத்தையா

**மு. முத்தையா** (*M. Muthiah*)(பிறப்பு 17 மே 1927) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967ஆம் ஆண்டு நடந்த சட்டமன்றத் தேர்தலில், ஓட்டப்பிடாரம் தொகுதியிலிருந்து, சுதந்திரா கட்சிவேட்பாளராகவும், பின்னர் 1971 தேர்தலில் பார்வார்டுபிளாக் வேட்பாளராகவும் மற்றும் 1989 தேர்தலில் திராவிட முன்னேற்ற கழக வேட்பாளராகவும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# மு. முத்தையா

### சட்டமன்ற உறுப்பினராக

| 1967 | ஓட்டப்பிடாரம் | சுதந்திரா கட்சி | 25,937 | 45.45 |  |
| --- | --- | --- | --- | --- | --- |
| 1971 | ஓட்டப்பிடாரம் | பார்வார்டு பிளாக்கு | 27,571 | 56.92 |  |
| 1989 | ஓட்டப்பிடாரம் | திமுக | 25,467 | 31.69 | } |
# சூ. சே. இராஜமன்னார்

**சூ. சே. இராஜமன்னார்** (*S. X. Rajamannar*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டு நடந்த சட்டமன்றத் தேர்தலில், ஓட்டப்பிடாரம் தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# நிறுவனப் பண்பாடு

**நிறுவனப் பண்பாடு** என்பது ஒரு நிறுவனத்துக்குள் தோன்றும் பண்பாட்டினைக் குறிக்கும்.(இதை Organizational culture என்று ஆங்கிலத்தில் அழைப்பர்.) ஒரு சமுதாயத்துக்கு பண்பாடு என்று ஒன்று இருப்பது போலவே, ஒரு நிறுவனத்துக்கும் உண்டு. நிறுவனத்தில் இருப்பவர்கள் அந்த சூழ்நிலைக்கென்றே ஒரு சில பழக்க வழக்கங்களையும், அணுகு முறைகளையும், சிந்தனை வழக்கத்தையும் வளர்த்துக் கொண்டு இருப்பார்கள். இதுவே நிறுவனப் பண்பாடாக பின் மலர்கின்றது. நிறுவனப் பண்பாடு பல உட் கூறுகளைக் கொண்டிருக்கும். அவற்றில், ஒரு சிலயாவன: அனைவருக்கும் பொதுவான கருத்துக்கள், எண்ணங்கள், நம்பிக்கைகள், ஒழுக்க விதிகள், தொழில் நுட்பக் கூறுகள், ஆளுமை முறைகள், மற்றும் இனக் கோட்பாடுகள்.  
ஒரு வணிக நிறுவனத்தில் (business organization) நிலவும் சமூக, உளவியல் சூழலை **நிறுவனப் பண்பாடு** (Organizational culture) என்று கூறலாம். பணி புரியும் பணியாளர்கள்(employees) எவ்வாறு தங்களுக்குள் பேசிக் கொள்கிறார்கள், நடந்து கொள்கிறார்கள், என்ன புரிந்து கொள்கிறார்கள், புரிந்து கொண்டதை எப்படிப் பகிர்ந்து கொள்கிறார்கள் என்பனவற்றை அனைத்தையும் உள்ளடக்கியது நிறுவனப் பண்பாடு எனலாம். கூட்டுச் சான்றாண்மை (collective values), கூட்டு நம்பிக்கைகள், கொள்கைகள் ஆகிவை நிறுவனப் பண்பாட்டை உருவாக்குகின்றன.  
உரோசார் (Bernard L. Rosauer (2013)) அவர்கள் கூற்றுப்படி நிறுவனப் பண்பாடு என்பது கீழ்க் கண்ட மூன்று கூறுகளைக் கொண்டது:
1. நிறுவனத்தில் பணிபுரியும் பணியாளர்கள்
1. செய்யும் பணி
1. நுகர்வோர்
# நிறுவனப் பண்பாடு

## தோற்றம்

நிறுவனப் பண்பாடு என்ற கருத்து முதன் முதலில் சாக்காசு (Dr. Elliot Jaques ) என்பவரால் அறிமுகப் படுத்தப் பட்டது.
# நிறுவனப் பண்பாடு

## பயன்பாடு

நிறுவனப் பண்பாடு என்பது வாழ்வில் பல இடங்களில் காணக் கிடைக்கின்றது. எடுத்துக் காட்டாக, பள்ளிக்கூடங்கள், கல்லூரிகள், அரசாங்க அலுவலகங்கள், கடைகள் ஆகியன தங்களுக்கென ஒரு பண்பாட்டை வளர்த்துக் கொள்கின்றன.
# நிறுவனப் பண்பாடு

## வலியதும் எளியதும்

ஒரு நிறுவனத்தின் பணியாளர்கள் தெளிவாக அதன் பண்பாட்டை அறிந்து செயலாற்றுவார்களானால் அது வலிய பண்பாடாக இருக்கும். அன்றேல், அது வலிமை குறைந்த எளிய பண்பாடாக இருக்கும்.
# பி. செல்வராஜ்

**பி. செல்வராஜ்** (*P. Selvaraj*) இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1952 ஆம் ஆண்டு நடைபெற்ற சட்டமன்றத் தேர்தலில் விளாத்திகுளம் சட்டமன்றத் தொகுதியில் இருந்து இந்திய தேசிய காங்கிரசு வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.இவரை எதிர்த்து சுயேட்சை வேட்பாளரான சங்கரலிங்கம் போட்டியிட்டார். செல்வராஜ் பெற்ற வாக்குகளின் எண்ணிக்கை 18819 ஆகும். சங்கரலிங்கம் பெற்ற வாக்குகளின் எண்ணிக்கை 18494 ஆகும்.
# டொனால்டு பிளெமிங் (வேதியியலாளர்)

**டொனால்டு ஜியார்ஜ் பிளெமிங்** (*Donald George Fleming*, பிறப்பு நவம்பர் 7, 1938) கனடா நாட்டு வேதியியலாளர் ஆவார். அவர் பிரிட்டிசு கொலம்பியா பல்கலைக் கழகத்தில் படித்து தனத இளங்கலைப் பட்டத்தையும், முதுகலைப் பட்டத்தையும் பெற்றார். தனது ஆய்வியல் நிறைஞர் பட்டத்தை பெர்க்லியில் உள்ள கலிபோர்னியா பல்கலையில் 1967 ஆம் ஆண்டு நிறைவு செய்தார். இவர் தற்போது பிரிட்டிசு கொலம்பியா பல்கலைக் கழகத்தில் வேதியியல் பேராசிரியராகப் பணியாற்றி ஓய்வு பெற்றவர்.  
1989 ஆம் ஆண்டில் அவர் ஒரு புதிய வகையான வேதிப்பிணைப்பு பற்றிய கொள்கை சார்ந்த தனது ஆய்வறிக்கையை வெளியிட்டார். இந்த புதிய கொள்கை அதிர்வடையும் வேதிப்பிணைப்பினைப் பற்றியதாகும். இத்தகைய பிணைப்பு ஒரு குறுகிய காலமே நிலைத்திருக்கக்கூடிய ஒரு பிணைப்பு வகையாகும். இதன் இருப்பானது 2015 ஆம் ஆண்டில் புரோமின் விந்தையான மியோனியம் அணு ஆகியவற்றுக்கிடையேயான வினையைப் பயன்படுத்தி உறுதிப்படுத்தப்பட்டது. பிளெமிங் இயல் வேதியியல் அறிவியல் ஆய்வுகளில் மியான் கற்றைகளின் பயன்பாடு குறித்த ஆய்வுக்காகவும் நன்கறியப்பட்டவர் ஆவார்.
# அரசு உயர்நிலைப் பள்ளி, நல்லூர்

**அரசு உயர்நிலைப்பள்ளி நல்லூர்** இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் நல்லூர் என்னும் கிராமத்தில் இப்பள்ளி உள்ளது. ஆறாம் வகுப்பு முதல் பத்தாம் வகுப்பு வரை செயல்பட்டு வந்த நல்லூர் அரசு உயர்நிலைப்பள்ளி மேல்நிலைப்பள்ளியாக தரம் உயர்த்தப்பட்டது.
# அரசு உயர்நிலைப் பள்ளி, நல்லூர்

## நிா்வாகம்

இந்த அரசு உயர்நிலைப்பள்ளி தமிழக அரசின் பள்ளிக்கல்வி துறையின் கீழ் இயங்குகிறது
# அரசு உயர்நிலைப் பள்ளி, நல்லூர்

## ஆசிரியர்கள் மற்றும் மாணவர்கள்

தலைமை யாசிரியர் உட்பட பத்து ஆசிரியர்கள் பணிபுரிகின்றனர். இங்கு 260 மாணவர்கள் பயின்று வருகின்றனர். இப்பள்ளியில் பயின்ற மாற்றுத்திறன் மாணவர்கள் மாவட்ட அளவிளான விளையாட்டுப் போட்டிகளில் வெற்றி பெற்றுள்ளனர்.
# என். சி. கனகவள்ளி

**என். சி. னகவள்ளி**(N. C. Kanagavalli) என்பவர் இந்தியஅரசியல்வாதியும், தமிழகத்தின்முன்னாள் சட்டமன்றஉறுப்பினரும் ஆவார். இவர் 1991ஆம் ஆண்டு நடந்த சட்டமன்றத் தேர்தலில் விளாத்திக்குளம் தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டசபைக்கு தேர்ந்தெடுக்கப்பட்டார்.
# ஜி. வி. மார்கண்டேயன்

**ஜி. வி. மார்கண்டேயன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், விளாத்திகுளம் தொகுதியில் இருந்து,தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழக கட்சியை சேர்ந்தவர். 2021 ஆம் ஆண்டில் நடைபெற்ற சட்டமன்றத் தேர்தலில் விளாத்திகுளம் தொகுதியில் இருந்து திமுக சார்பில் சட்டமன்ற உறுப்பினரானார்.
# கால்சியம் சிலிகேட்டு

கால்சியம் மோனோசிலிகேட்டு  
கால்சியம் ஐதரோசிலிகேட்டு  
கால்சியம் மெடாசிலிகேட்டு,
கால்சியம் ஆர்த்தோசிலிகேட்டு  
கிராமைட்டு  
நுண்கலம்  
சிலேன்  
சிலிசிக் அமில கால்சியம் உப்பு
|Section1=
|Section2=
|Section3=
|Section5===உயர் வெப்பநிலை காப்புப்பொருள்==
பலகை - எஃகு அமைப்பினைச் சுற்றிலும் தீ தடுப்பு வீதத்தை அதிகரிக்கத் தேவையான பலகையால் மூடப்பட்டது.]]
உயர் வெப்பநிலையில் பயன்படுத்தப்படும் காப்புப்பொருட்களில் கல்நாருக்குப் பதிலான பாதுகாப்பான மாறறுப்பொருளாக கால்சியம் சிலிகேட்டு பொதுவாகப் பயன்படுத்தப்படுகிறது. தொழிற்துறையில் பயன்படுத்தப்படும் அடுக்குமுறை குழாயமைப்பு மற்றும் கருவிகள் காப்புப்படுத்துதல் போன்றவற்றிற்கு கால்சியம் சிலிகேட்டினால் ஆன விளிம்புகள். பூச்சுகள் பயன்படுத்தப்படுகின்றது.
# கால்சியம் சிலிகேட்டு

## தீ பாதுகாப்பு முன்னெச்சரிக்கை நடவடிக்கைகளில் பயன்பாடு

ஐரோப்பாவில் தீத்தடுப்பு மற்றும் பாதுகாப்புப் பொருட்களாக பயன்படுத்தப்படுகின்ற மிகவும் வெற்றிகரமான பொருளாக கால்சியம் சிலிகேட்டு விளங்குகின்றது. வட அமெரிக்கர்கள் தெளிப்பு வகை தீத்தடுப்பு காரைகளை பயன்படுத்துகிறார்கள். ஆனால், ஐரோப்பியர்களோ கட்டுமானத்தின் போது கால்சியம் சிலிகேட்டைக் கொண்டு உறையிடுதல் அல்லது மூடுதலையே விரும்புகிறார்கள். கால்சியம் சிலிகேட்டு பலகைகளின் உயர் செயல்திறனானது அவை ஈரப்பதமான சூழ்நிலைகளிலும் கூட தனது பரிமாண நிலைப்புத்தன்மையை இழக்காமலிருப்பது மற்றும் கட்டுமானத்தின் ஆரம்ப நிலையிலேயே இதை நிறுவி விடக்கூடிய வசதியைக் கொண்டிருப்பது ஆகியவற்றில் அடங்கியுள்ளது.
# கால்சியம் சிலிகேட்டு

## சுரங்க அமில வடிகால் மறுசீரமைப்பு

ஊது உலையில் இரும்புத் தாது, சிலிகன் டை ஆக்சைடு மற்றும் கால்சியம் கார்பனேட் ஆகியவற்றிலிருந்து உருகிய இரும்பு பிரித்தெடுக்கும் போது கசடு என அழைக்கப்படும் கால்சியம் சிலிகேட்டு கிடைக்கிறது. இத்தகைய கால்சியம் சிலிகேட்டு உயர் சுத்திகரிப்பு முறைகளைப் பயன்படுத்தி பண்படுத்தப்பட்டு கால்சியம் சிலிகேட்டு தொகுப்பாக மாற்றப்படுகிறது. இவ்வாறு கிடைத்த கால்சியம் சிலிகேட்டு செயல்படுகின்ற மற்றும் செயல்படா சுரங்கங்களில் சுரங்க அமில வடிகாலை மறுசீரமைப்பு செய்ய பயன்படுகிறது. கால்சியம் சிலிகேட்டு பெருமளவு கரைசல்களிலிருந்து தனித்த ஐதரசன் அயனிகளை நீக்குவதன் மூலமும் சுரங்க அமில வடிகால் அமைப்புகளில் காணப்படும் செயல்படு அமிலத்தன்மையை கார-அமிலத்தன்மை (pH) மதிப்பை உயர்த்துவதன் மூலமும் நடுநிலையாக்குகிறது.கால்சியம் சிலிகேட்டின் எதிர் மின் அயனியான சிலிகேட்டு அயனி ஐதரசன் அயனியை (H<sup>+</sup>) ஏற்றுக்கொண்டு (pH மதிப்பை உயர்த்துதல்), மோனோசிலிசிக் அமிலம் (H<sub>4</sub>SiO<sub>4</sub>) எனும் ஒரு நடுநிலைத் தன்மையுடைய கரைபொருளை உருவாக்குகிறது. மோனோசிலிசிக் அமிலம் பெரும அளவு கரைசலில் தங்கி நின்று அமிலத் தன்மையின் காரணமாக ஏற்படும் இதர வெறுக்கத்தக்க விளைவுகளை சரி செய்கிறது. மற்றுமொரு மறுசீரமைப்புப் பொருளான சுண்ணாம்புக்கல்லுடன் ஒப்பிடும் போது,கால்சியம் சிலிகேட்டானது கன உலோகங்களை சிறந்த முறையில் வீழ்படிவாக்குகிறது. மேலும் இது உறை போன்று படியாமல் சுரங்க அமில வடிகால் அமைப்புகளில் இதன் செயல்திறனை நீட்டிக்கிறது.
# கால்சியம் சிலிகேட்டு

## அடைக்கும் பொருள்களின் விளைபொருளாக பயன்பாடு

கற்காரையை பதப்படுத்துதலில் அடைக்கும் பொருளாக சோடியம் சிலிகேட்டு அல்லது புதிய முட்டைகளின் ஓடுகளை பயன்படுத்தும் போது அது வேதிநிலையில் கால்சியம் ஐதராக்சைடு அல்லது கால்சியம் கார்பனேட் உடன் வினைபுரிந்து கால்சியம் சிலிகேட்டு ஐதரேட்டை உருவாக்கி நீர் கசியா பொருட்களில் உள்ள துளைகளை அடைப்பதற்குப் பயன்படுகிறது.
# பின்புல இருள் நுண்ணோக்கி

**பின்புல இருள் நுண்ணோக்கி** (*Dark-field microscopy*) என்ற நுண்ணோக்கியின் உதவியால் பாக்டீரியாக்களை தெளிவுறப் பார்க்க இயலும். இதில் உள்ள சிறப்பான குவிப்பான் பொருளின் வழியாக வரும் ஒளிக்கதிர்களில் சிதறும் ஒளிக்கதிர்களை மட்டும் பொருளருகு வில்லைக்கு அனுப்பி பிம்பத்தை உருவாக்குகிறது. இதன் விளைவாக உருவாகும் பிம்பங்கள் இருள் புலத்தில் பளிச்சென்று தெரியும். பிம்பம் தெளிவுத்தன்மை அதிகம் கொண்டது. சூரியஒளிக்கற்றையில் தூசுகள் மிதப்பது போன்ற விளைவு தோன்றும்.
# எஸ். பவுன்ராஜ்

**எஸ். பவுன்ராஜ்** ஓர் இந்திய அரசியல்வாதியும், தமிழகத்தின் சட்டமன்ற உறுப்பினரும் ஆவார். இவர் 2011, 2016ஆம் ஆண்டுகளில் நடந்த சட்டமன்றத் தேர்தல்களில் பூம்புகார் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்றக் கழகத்தைச் சேர்ந்தவராவார். இவர் ஆத்துப்பாக்கம்பள்ளியில் 5வது வகுப்புத் தேர்ச்சிப் பெற்றார்.'''
# தறுவாய் வேறுபாட்டு நுண்ணோக்கி

**தறுவாய் வேறுபாட்டு நுண்ணோக்கி** (Phase-contrast microscopy) என்ற நுண்ணோக்கியில், பொருளருகு வில்லையும் குவிவியத் தாங்கிகளும் சிறப்பாக பொருத்தப்பட்டுள்ளன. இதனால் உயிர்க்கலக் கூறுகளின் அமைப்பு வேறுபாடுகளை மிகத்தெளிவாக காட்டுகின்றன. இதனால் உயிர்க் கலத்தின் உள் காணப்படும் அமைப்புகளை சாயம் ஏற்றாமல் மிகத்தெளிவாக அதிக வேறுபடுத்தும் திறனோடு காணலாம். இந்நுண்ணோக்கியில் உற்றுநோக்குவதினால் , கலங்களை கொல்லவோ, சாயம் ஏற்றவோ தேவையில்லை.
# புலி மீன்

**புலி மீன்** ( Tiger fish ) என்பது பல்வேறு குடும்பங்களைச் சேர்ந்த மீன்களைக் குறிக்கின்றது, அவை புலி உடன் தொடர்புபடுத்தும் உத்தியோகபூர்வ மற்றும் பேச்சுவழக்குகளில் இருந்து தோன்றியது. இருப்பினும், "புலி மீன்" என்ற பெயரால் வடிவமைக்கப்பட்ட முதன்மை இனங்கள் ஆப்ரிக்காவில் காணப்படும் அலெஸ்ட்டீடீ குடும்பத்திற்கு சொந்தமானது.
# புலி மீன்

## ஆப்பிரிக்க புலி மீன்

அலிஸ்டிடே குடும்பத்தின் ஹீட்ரோசினஸ் இனத்தைச் சேர்ந்த பல வகைகள் "புலி மீன்" என்று குறிப்பிடப்படுகிறன, குறிப்பாக விளையாட்டு மீன்கள் (game fish) அவ்வாறு குறிப்பிடப்படுகின்றன. இந்த மீன்கள் ஆப்பிரிக்க கண்டத்தில் பல ஆறுகள் மற்றும் ஏரிகளில் காணப்படுகின்றன. இவை தனித்துவமான, விகிதாசாரமாக பெரிய பற்களைக் கொண்ட கடும் விலங்குகளாக உள்ளன.  
கோலியாத் புலி மீன் (ஹைட்ரோசிஸ் கோலியாத்) மிகவும் பிரபலமான புலி மீன்களில் ஒன்றாக உள்ளது. இந்த மீன்களில் மிகப்பெரிய ஒன்றாக 70 கிலோ எடையுள்ளதாக (154 பவுண்டுகள்) மீன் குறிப்பிடப்பட்டுள்ளது. இது காங்கோ ஆற்றுப்பகுதி மற்றும் தங்கனீக்கா ஏரி போன்றவற்றில் காணப்படும் அலிஸ்டே குடும்பத்தின் மிகப்பெரிய உறுப்பினராக உள்ளது. மேலும் மற்றொரு புகழ்பெற்ற பெற்ற இனமான, வெறுமனே புலி மீன் (Hydrocynus vittatus) என்றழைக்கப்படும் மீன், இவை பொதுவாக ஓக்காவேங்கோ கடைமடையின் தெற்குப்பகுதிகள் மற்றும் சாம்பசி ஆறு போன்ற பகுதிகளில் காணப்படுகின்றன, மேலும் இவை மொசாம்பிக் ஸாம்பீஸி ஜிம்பாப்வேயில் கரீபா ஏரி, மற்றும் கார்போரா போசாசா சேர்த்து இரண்டு மிகப்பெரிய ஏரிகளிலும், மற்றும் இறுதியாக தென் ஆப்பிரிக்காவில் ஜோசினி அணை பகுதிகளிலும் காணப்படுகின்றன.  
மேலும் ஆப்பிரிகாவில் கோலியாத் புலி மீன் மற்றும் அதன் சிறிய உறவினரான புலி மீன் போன்றவை ஆகியவை காணப்படுகின்றன. ஆப்பிரிக்க அலிஸ்டே புலி மீன் இனங்கள் வெள்ளி, தங்கம் இது டோராடோ மிகவும் பிரபலமான இனங்கள், எதிராக. எதேச்சையாக பொன்னாடு சொந்த நாட்டில் "டைகிர் டெல் ரியோ" (நதி புலி) எனப்படுகிறது.
# புலி மீன்

## ஆப்பிரிக்க புலி மீன்

### நடத்தை

மேற்கு மீன்பிடி விளையாட்டுகள் உலகில், ஹைட்ரோசிஸ் வெட்டாட்டாஸ் தென் அமெரிக்கப் பிரானாவுக்கு சமமானதாக கருதப்படுகிறது, இருப்பினும் இது முற்றிலும் வேறுபட்ட விலங்கியல் குடும்பத்தைச் சேர்ந்தது. பிரானா மீன் போல், தனிப்பட்ட புலி மீனானது நெறிப்படுத்தப்பட்ட, உடல் தசைகளைக் கொண்டு, கூர்மையான பற்களுடன், ஆக்கிரமிப்பு மனோபாவத்துடன், வெவ்வேறு குழுக்களாக வேட்டையாடும் திறன் கொண்ட விலங்குகளாக உள்ளன.  
ஆப்பிரிக்க புலி மீனானது பறவைகளைத் தாக்கிப் பிடித்து வேட்டையாடும் முதல் நன்னீர் மீனாக பதிவு செய்யப்பட்டவை ஆகும்.
# புலி மீன்

## சிச்லிட்

"புலி மீன்" என்ற பெயர் சிலசமயங்களில் ரம்ஃபோக்ரோமைஸ் என்ற இனத்தில் உள்ள சிச்லிட் வகை மீன்களுக்குப் பயன்படுத்தப்படுகிறது. இந்த இன மீன்கள் பெரியவையாகவும், வெள்ளி வண்ணம் கொண்டும், பொதுவாக ஒன்று அல்லது அதற்கு மேற்பட்ட கருப்பு வரிகளை உடலில் கொண்டவையாக உள்ளன. இந்த மீன் ஆப்பிரிக்காவின மலாவி ஏரியைச் சேர்ந்தவை. மற்ற ஆப்பிரிக்க புலி மீன்களைப் போலவே, அவை தம் பெரிய பற்களைக் கொண்டிருப்பதாக புகழ் பெற்றவை, அவை மனிதர்களை தாக்கியதாக அறியப்பட்டுள்ளன.
# புலி மீன்

## டாட்டினோயிட்டுகள்

கோலியசில் பல இனங்களை குறிப்பாக புத்தகங்கள் மற்றும் இதழ்கள் புலி மீன் என அழைக்கின்றன. அவை பெரிய, பரந்த உடலைக் கொண்ட மீன்களாகும், அதன் பக்கவாட்டில் கருப்பு நிற கோடுகள் கொண்டிருக்கும். அவை தென்கிழக்கு ஆசியாவில் நன்நீர் மற்றும் உப்பு நீர் போன்றவற்றில் வாழ்கின்றன.
# புலி மீன்

## எரிதிரினிடே

எரிதிரினிடே குடும்பத்தின் தென் அமெரிக்காவின் பெரிய சாரசின்ஸ் சிலநேரங்களில் "புலி மீன்" என்று அழைக்கப்படுகின்றன.
# கரினா

**கரினா** (*Carina*) என்பது தொண்டையின் கீழ்ப்பகுதியில் காணப்படும் குருத்தெலும்பின் உச்சி வளையத்தின் பெயராகும். மூச்சுக்குழாயின் இரண்டு முக்கிய பிரிவுகளுக்கிடையில் இது காணப்படுகிறது. பொதுவாக முச்சுக் குழாயின் கீழ் இறுதியில் மார்பு எலும்பின் நான்காவது முள்ளெலும்பில் மார்புக் கோணத்திற்கு நேர் கோட்டில் இது அமைந்துள்ளது. ஆனால் சுவாசித்தலின் போது இரண்டு முள்ளெலும்புகள் உயரவோ அல்லது தாழவோ செய்யலாம். இந்த உச்சி வளையம் நடுப்பகுதிக்கு இடதுபுறமாக முன்னும் பின்னுமாக செல்கிறது. தொண்டைக்குள் வந்து விழும் வெளிப்பொருள்கள் கிட்டத்தட்ட வலது மூச்சுக்குழாயில் நுழைகின்றன. சுவாசித்தலின்பொழுது வேறு எதாவது வெளிபொருள்கள் கரினாவின் மீது தொட நேர்ந்தால் பலமான இருமல் ஏற்படும்.
கரினாவின் சளிச்சவ்வுப் பகுதியானது தொண்டை மற்றும் குரல்வளையில் இருமல் எதிர்விளைவுகளைத் தூண்டுவதற்கான ஒரு முக்கியமான பகுதியாகும்.  
கரினா விரிவடைதல் மற்றும் சிதைதல் புற்று நோய்க்கான ஒரு முக்கிய அறிகுறியாகும், ஏனென்றால் பொதுவாக முச்சுக்குழாய் பிரியும் பகுதியைச் சுற்றியுள்ள நிணநீர் முனைகளில் புற்று நோய் உருவாகிறது.
மூச்சுக்குழாய் காயம் என்பது 60 சதவீத நேரங்களில் கரினாவிற்குள் 2.5 செ.மீ தொலைவிலேயே ஏற்படுகிறது
# கூட்டு ஒளி நுண்ணோக்கி

**கூட்டு ஒளி நுண்ணோக்கி** *(compound microscope)* காணும் பொருளின் ஒளியை திரட்ட பொருளருகு வில்லையைப் பயன்படுத்துகிறது. இது பொருளின் இயல்படிமத்தை நுண்னோக்கியில் குவிக்கிறது (படிமம் 1). இந்தப் படிமம் மற்றொரு கண்ணருகு வில்லையால் அல்லது வில்லைத்தொகுப்பு தலைகீழாக்கி உருப்பெருக்கிப் பார்ப்பவருக்கு அனுப்புகிறது (படிமம்).கூட்டு நுண்ணோக்கி உருபெருக்கத்தை கூட்டுகிறது. மேம்பட்ட ஒளி வேறுபடுத்தும் ஏற்பாடுகளைக் கொண்டுள்ளது. இதில் தேவைப்படும் பொருளருகு வில்லையை மாற்றிக் கொள்ளலாம்.
# திட்டக்குடி வைத்தியநாதர் கோயில்

**திருவதிட்டக்குடி வைத்தியநாத சுவாமி கோயில்** என்பது தமிழ்நாடு மாநிலத்தில் கடலூர் மாவட்டத்தின் திட்டக்குடி என்ற புறநகர்ப் பகுதியில் அமைந்துள்ள ஒரு சிவன் கோயில் ஆகும். ஒரு காலத்தில் வேங்கை மரங்கள் அதிகமாக இருந்ததால் இவ்விடம் வேங்கைவனம் என்றும் அழைக்கப்பட்டது.
# திட்டக்குடி வைத்தியநாதர் கோயில்

## விபரங்கள்

கடலூா் மாவட்டம், திட்டக்குடி வட்டம், திட்டக்குடியில் இக்கோயில் அமைந்துள்ளது.
புண்ணிய நதிகளில் ஒன்றான யமுனை ஆற்றுக்கு ஒப்பான ”தென்யமுனை” என்று போற்றப்படும் வெள்ளாற்றின் வடகரையில் அமைந்துள்ள திருத்தலமே ”திட்டக்குடி” என்னும் பேரூராகும். இத்திருத்தலம் முன்னாளில் வதிட்ட முனிவா் வசித்ததால் ”திருவதிட்டக்குடி” என்று வழங்கப்பட்டு, இந்நாளில் திட்டக்குடி என்று வழங்கபடுகிறது. இத்திருத்தலம் சென்னை - திருச்சி நெடுஞ்சாலையில் அமைந்துள்ள தொழுதூா் என்ற ஊாிலிருந்து கிழக்கே 16 மைல் தொலைவில் உள்ளது. விழுப்புரம் - திருச்சி தொடருந்துப் பாதையில் அமைந்துள்ள பெண்ணாடம் தொடருந்து நிலையத்தில் இருந்து மேற்கே 12 மைல் தொலைவில் அமைந்துள்ளது. விருத்தாசலத்திலிருந்து திட்டக்குடிக்கு அடிக்கடி பேருந்து வசதி உள்ளது.
# திட்டக்குடி வைத்தியநாதர் கோயில்

## கோயில்

இத்திருத்தலத்தின் மூலவர் வைத்தியநாத சுவாமி, தாயார் அசனாம்பிகை அம்மன், தல விருட்சம்(மரம்)- வேங்கை மரம் , தீர்த்தம் -சுத்திகா தீர்த்தம் , 2000 ஆண்டுகள் பழமை வாய்ந்தது. வழிபாட்டு நேரம்- காலை 5 மணி முதல் 9 மணி வரை மாலை 4 மணி முதல் 7 மணி வரை.
# திட்டக்குடி வைத்தியநாதர் கோயில்

## சிறப்பு

நடுநாடு எனப் போற்றப்படும் கடலூர் மாவட்டத்தில் அமைந்துள்ளது திட்டக்குடி என அழைக்கப்படும் திருவதிட்டக்குடி என்னும் திருத்தலம். சோழமண்டலத்து புள்ளிருக்கும் வேளூர் (வைத்தீஸ்வரன் கோயில்) என்ற திருத்தலத்தில் வீற்றிருந்து அருள்புரியும் அருள்மிகு வைத்தியநாத சுவாமியின் பெயரினையே இத்தலத்தினில் உரையும் இறைவனும் பெற்று விளங்குவது சிறப்பு. நடு நாட்டுத் திருத்தலங்களில் சக்தி வழிபாட்டினை சிறப்பித்து கூறும் தலங்களில் இத்தலமே முதன்மையானது . சிவன் இத்தலத்தில் நோய்தீர்க்கும் மருத்துவராக அருள்புரிவதால் வைத்தியநாதர் எனும் திருப்பெயர் பெற்றார். இவ்விடம் முன்னொரு காலத்தில் வேங்கை மரம் சூழ்ந்த இடமாக திகழ்ந்ததால் வேங்கை வனம் எனப்பட்டது. அசனம் என்பது வேங்கை மரத்தை குறிக்கும் வடமொழி சொல்லாகும் .அதனால் தாயாருக்கு வேங்கை வன நாயகி எனும் பெயரும் உண்டு.இக்கோயிலின் பெருமைகளை அறிந்த பல மன்னர்கள் இக்கோயிலை கட்டி ஏராளமான திருப்பணிகளை செய்துள்ளனர்.தீராத நோய்வாய்ப்டடவர்கள் இங்கு வந்து வைத்தியநாத சுவாமியையும் , அசனாம்பிகை அம்மனையும் வழிபட்டால் நோய் குணமடையும் என்பது வரலாறு. கண் இழந்த குலோத்துங்க சோழன் கண் பார்வை பெற்றது , ராமன் பிரம்மகத்தி தோஷம் நீங்கப் பெற்றதும் இத்தலத்தில்தான் . எட்டு லிங்களும் கோயிலின் உள்ளே அமைந்திருப்பது சிறப்பு. இது ஏழு துறைகளுள் (வதிட்டதுறை-திட்டக்குடி) 5 ஆவது துறையாகும்.சூரியன் தன் கிரகணங்களால்(பங்குனி மாதம் மீன ராசியில் மூலவர் மீது சூரிய கதிர்கள் பாயும் ) சிவனை வழிபடும் தலங்களுல் இதுவும் ஒன்றாகும். வதிட்டருக்கும் அருந்ததிக்கும் திருமணம் நடைபெற்ற தலம்.சுவாமி திருமணக்கோலத்தில் (வலப்புறம் அம்மன்) வீ்ற்றிருப்பதால் இங்கு திருமணம் நடைபெறுவது சிறப்பு.
# திட்டக்குடி வைத்தியநாதர் கோயில்

## தொன்மக் கதைகள்

அதன் தல புராணங்களில் உள்ள படி, வதிட்ட முனிவர் இங்கு வசித்ததால் இது திருவதிட்டக்குடி என்று அழைக்கப்பட்டு இந்நாளில் திட்டக்குடி என்று அழைக்கப்படுகின்றது. இங்குதான் வதிட்டர் அருந்ததியை மணந்து தவவாழ்க்கையை தொடர்ந்தார் என கூறப்படுகிறது. வதிட்டர் தன் வரத்தால் கிடைத்த காமதேனு என்ற வான்சுரபி இங்கு மேய்ந்து கொண்டிருந்தது .ஒரு நாள் அதன் கால் குளம்பு ஒரு புற்றின்மேல் பட்டது. புற்றிலிருந்து இரத்தம் பெருகி வருவதை கண்டது .இரத்தப் பெருக்கை நிறுத்த அதன் மீது பாலை சுரந்தது. அவ்விடத்திற்கு வந்த வதிட்டர் அங்கு சுயம்பு லிங்கம் இருப்பதை கண்டார். வதிட்டர் காமதேனுவிடம் அங்கு ஓர் ஆலயம் அமைக்க கூறினார். அதன்படியே காமதேனுவும் சுயம்பு லிங்கத்திற்கு ஆலயம் கட்டியது. அதன்படியே காமதேனுவும் அந்த சுயம்பு லிங்கத்திற்கு ஓா் ஆலயம் கட்டியது. அதுவே ஆலயத்தில் தற்போதும் உள்ள கா்ப்பககிரகம் ஆகும். ஆலயத்தில் உள்ள நடராஜா் சன்னிதியின் வெளிப்புறம், மேல் பாகத்தில் காமதேனு சிவலிங்கத்தின் மேல் பால் சொாிந்த நிலையில் நிற்பதைச் சிறிய புடைப்புச் சிற்பமாக அமைத்துள்ளனா்.  
அந்த லிங்கத்தை பூசித்து அக்கோயிலுக்கு மகிமை உண்டாக்கினார். அங்கு தவ நிலையில் உயர்வை அடைந்தார் . அப்போது இராமனின் முன்னோரான மனு சக்ரவர்த்தி வதிட்டரை வணங்கி தனது சூரியவம்சத்துக்கு அவரே குலகுருவாக இருக்க வேண்டும் என வேண்டினார். அதனை வதிட்டரும் ஏற்றுக் கொண்டார். வதிட்டரின் வேண்டுகோளினை ஏற்று மனு சக்ரவர்த்தி வனத்தை அழித்து ஒரு ஊரை உருவாக்கினார். அதுவே திருவதிட்டக்குடி ( திரு+வதிட்டர்+குடி) என்று அழைக்கப்பட்டது. பல முனிவர்களும் ரிஷிகளும் வேதங்களையும் கலைகளையும் இங்கு கற்றனர் . எனவே **வித்யாரண்யபுரம்** எனும் பெயரும் இத்திருத்தலத்திற்கு உண்டு. மனு சக்ரவர்த்தி இத்திருக்கோயிலை ஆகம விதிப்படியும், தெய்வாம்சம் பொருந்திய கோயிலாகவும் கட்டினார். வைத்திநாத சுவாமி உடனுறை அசனாம்பிகை அம்மனை வழிபட்டு தவம்புரிந்து வதிட்டர் “ராஜ ரிஷி“ என்னும் சிறப்பை பெற்றார்.
# திட்டக்குடி வைத்தியநாதர் கோயில்

## பெயர்காரணம்

இறைவன் நோய் தீர்க்கும் மருத்துவராக அருள்புரிவதால் இத்திருத்தலம் வைத்தியநாத சுவாமி கோயில் எனும் பெயரை பெற்றது. சுயம்புவாக தோன்றியதால் சுவாமிக்கு தான்தோன்றீஸ்வரர் நாயனார் கோயில் என்ற பெயரும் உண்டு.
# திட்டக்குடி வைத்தியநாதர் கோயில்

## அமைவிடம்

சுவேத நதி (வெள்ளாறு) வடகரையில் அமைந்துள்ளது.  
வழி 1 : சென்னை - திட்டக்குடி தேசிய நெடுஞ்சாலை எண்-45 ல் இராமநத்தம் (தொழுதூர்) என்ற ஊறிலிருந்து கிழக்கே 10 கி.மீ தொலைவில் உள்ளது.  
வழி 2 : கடலூர் , திருச்சி மாநில நெடுஞ்சாலையில் விருத்தாசலத்திலிருந்து மேற்கே 30 கி.மீ தொலைவில் உள்ளது.  
அருகில் உள்ள தொடர்வண்டி(இரயில்) நிலையம் - விருத்தாசலம் மற்றும் பெண்ணாடம்.
# திட்டக்குடி வைத்தியநாதர் கோயில்

## குடமுழுக்கு விழா

2015 சனவாி 26 ஆம் நாள் நெடுநாட்களுக்குப் பிறகு குடமுழுக்கு விழா நடைபெற்றது.
# குவாலியர் கோட்டை

குவாலியர் கோட்டை (ஆங்கிலம்: Gwalior Fort') (இந்தி: ग्वालियर क़िला குவாலியர் கிலா) மத்திய இந்தியாவின் மத்தியப் பிரதேசத்தின் குவாலியருக்கு அருகிலுள்ள ஒரு மலை கோட்டை. இந்த கோட்டை குறைந்தபட்சம் 10 ஆம் நூற்றாண்டிலிருந்து உள்ளது, இப்போது கோட்டை வளாகத்தில் உள்ள கல்வெட்டுகள் மற்றும் நினைவுச்சின்னங்கள் 6 ஆம் நூற்றாண்டின் தொடக்கத்தில் இருந்திருக்கலாம் என்பதைக் குறிக்கிறது. இந்த கோட்டை அதன் வரலாற்றில் பல்வேறு ஆட்சியாளர்களால் கட்டுப்படுத்தப்பட்டுள்ளது. **குவாலியர் கோட்டை** குவாலியர் மகாராஜா சிந்தியாவின் தலைநகராய் விளங்கிய மலைக் கோட்டை ஆகும்.
# குவாலியர் கோட்டை

## கோட்டையின் அமைப்பு

தீர்த்தங்கரர்களின் சிற்பங்கள்]]  
இக்கோட்டையில் ஐந்து நுழைவாயில்கள் உள்ளன. இங்குள்ள தர்பார் மண்டபம் உலகிலேயே சிறந்த மண்டபங்களுள் ஒன்று.இக்கோட்டையின் உள்ளே தெளிகோவில் ஒன்று உள்ளது. இது எட்டாம் நூற்றாண்டின் மத்தியில் கட்டப்பட்டது. இக்கோயிலைச் சுற்றிலும் மரக் கதவுகள் ஏராளமாக உள்ளன. அவை பல கோணங்களில் செதுக்கப் பட்டுள்ளன. ஓரிரு இடங்களில் சமண சமய தீர்த்தங்கரர்களின் சிற்பங்களும் காணப்படுகின்றன. சுவர்களில்சுருள் சுருளாக இலை வடிவத்தில் சிற்பங்கள் காணப்படுகின்றன.  
இன்றைய கோட்டை ஒரு தற்காப்பு அமைப்பாகவும் மற்றும் குஜாரி மஹால் மற்றும் மன் மந்திர் ஆகிய இரண்டு முக்கிய அரண்மனைகளைக் கொண்டுள்ளது, இது மன் சிங் தோமரால் கட்டப்பட்டது (பொ.ச. 1486-1516). குஜாரி மஹால் அரண்மனை மிருக்ஞாயணி மகாராணிக்காக கட்டப்பட்டது. இது இப்போது ஒரு தொல்பொருள் அருங்காட்சியகமாகும். உலகில் "பூஜ்ஜியம்" என்ற இரண்டாவது பழமையான பதிவு ஒரு சிறிய கோவிலில் காணப்பட்டது, இது மேலே செல்லும் வழியில் அமைந்துள்ளது. இந்தக் கல்வெட்டு சுமார் 1500 ஆண்டுகள் பழமையானது.
# குவாலியர் கோட்டை

## நீர் நிலைகள்

கோட்டையினுள் ஏராளமான நீர் நிலைகள் உள்ளன. வடக்கிலிருந்து தெற்காக ஜாவுகார்தால், மானசரோவர், சுரஜ் குந்து, குங்கோலா, ஏக்கப்பா,கடோரா, தோபி, ராணி, சேடி என பல நீர்நிலைகள் உள்ளன.தெளி கோவிலுக்குப் பின்பக்கமாக கடோரா ஏரி எனப்படும் வட்ட வடிவமான ஏரி காணப்படுகிறது.
# குவாலியர் கோட்டை

## கோட்டையின் சிறப்பு

அக்பரின் அரசவை இசைக்கலைஞ்ர் தான்சேன் என்பவர் சமாதியை இக்கோட்டையில் காணலாம். கோட்டையினுள் பல நினைவுச்சின்னங்கள் காணப்படுகின்றன.ராஜா மான்சிங் தன் மனைவியின் நினைவாகக் கட்டிய குஜரி மகால் தற்போது அருங்காட்சியகமாகவும், புதைபொருள் ஆராய்ச்சிக்கூடமாகவும் திகழ்கிறது. சீக்கியர்களின் ஆறாவது குருவான ஹர்கோவிந்த் சிங் என்பவர் இக்கோட்டையில் ஜஹாங்கீர் காலத்தில் ரிறை வைக்கப்பட்டு இருந்ததாக சொல்லப்படுகிறது.
# குவாலியர் கோட்டை

## சொற்பிறப்பு

குவாலியர் என்ற சொல் "(குவாலிபா") என்ற ''விந்திய மணற்கல்லின் வெளிப்புறத்தில் இந்த கோட்டை கட்டப்பட்டுள்ளது. இது நீண்ட, மெல்லிய மற்றும் செங்குத்தானது. குவாலியர் வீச்சு பாறை அமைப்புகளின் புவியியல் பசால்ட்டால் மூடப்பட்ட ஓச்சர் வண்ண மணற்கல் ஆகும். ஒரு கிடைமட்ட அடுக்கு உள்ளது, அதன் மிக உயர்ந்த இடத்தில் 342 அடி (104 மீ) (நீளம் 1.5 மைல் (2.4 கி.மீ.) மற்றும் சராசரி அகலம் 1,000 கெஜம் (910 மீ)). அடுக்கு ஒரு செங்குத்தாக உருவாகிறது. சுவர்ணரேகா, என்ற ஒரு சிறிய நதி அரண்மனைக்கு அருகில் பாய்கிறது.
# குவாலியர் கோட்டை

## வரலாறு

குவாலியர் கோட்டையின் கட்டுமானத்தின் சரியான காலம் உறுதியாக தெரியவில்லை.. ஒரு உள்ளூர் புராணத்தின் படி, இந்த கோட்டை கி.பி 3 இல் சூரஜ் சென் என்ற உள்ளூர் மன்னரால் கட்டப்பட்டது. அவர் தொழுநோயால் பாதிக்கப்பட்டு குணமடைந்தார். குவாலிபா என்ற முனிவர் அவருக்கு ஒரு புனித குளத்திலிருந்து தண்ணீரை வழங்கினார், அது இப்போது கோட்டைக்குள் உள்ளது. நன்றியுள்ள மன்னர் ஒரு கோட்டையைக் கட்டினார், கோட்டைக்கு முனிவரின் பெயரைக் கொடுத்தார். முனிவர் மன்னனுக்கு பால் ("பாதுகாவலர்") என்ற பட்டத்தை வழங்கினார், மேலும் அவர்கள் இந்த பட்டத்தை தாங்கும் வரை கோட்டை அவரது குடும்பத்தின் வசம் இருக்கும் என்று அவரிடம் கூறினார். சூரஜ் சென் பாலின் 83 சந்ததியினர் கோட்டையை கட்டுப்படுத்தினர், ஆனால் 84 வது, தேஜ் கரண் என்ற மன்னன் இதை இழந்தார்.  
இப்போது கோட்டை வளாகத்தில் உள்ள கல்வெட்டுகள் மற்றும் நினைவுச்சின்னங்கள் 6 ஆம் நூற்றாண்டின் தொடக்கத்தில் இருந்திருக்கலாம் என்பதைக் குறிக்கின்றன. குவாலியர் கல்வெட்டு 6 ஆம் நூற்றாண்டில் ஹுணப் பேரரசர் மிகிரகுலனின் காலத்தில் கட்டப்பட்ட சூரிய கோவிலை விவரிக்கிறது. இப்போது கோட்டைக்குள் அமைந்துள்ள தெலி கா மந்திர், கூர்ஜர-பிரதிகாரப் பேரரசரர்களால் 9 ஆம் நூற்றாண்டில் கட்டப்பட்டது.  
வரலாற்று பதிவுகளில் முதன்முதலில் குறிப்பிடப்பட்ட இந்த கோட்டை 10 ஆம் நூற்றாண்டில் நிச்சயமாக இருந்தது. இந்த நேரத்தில் கச்சபகதாக்கள் கோட்டையை கட்டுப்படுத்தினர், அநேகமாக சந்தேலர்களின் நிலப்பிரபுக்களாக இருந்திருக்கலாம். 11 ஆம் நூற்றாண்டு முதல், முஸ்லீம் வம்சங்கள் கோட்டையை பல முறை தாக்கின. பொ.ச. 1022 இல், கசினியின் மகுமூது நான்கு நாட்கள் கோட்டையை முற்றுகையிட்டார். தபகாத்-இ-அக்பரி கருத்துப்படி, அவர் 35 யானைகளுக்கு அஞ்சலி செலுத்துவதற்கு முற்றுகையை நீக்கிவிட்டார். பின்னர் தில்லி சுல்தானகத்தின் ஆட்சியாளரான கோரி அரசமரபு வழிவந்த குத்புத்தீன் ஐபக் 1196 இல் நீண்ட முற்றுகைக்குப் பிறகு கோட்டையைக் கைப்பற்றினார். கி.பி 1232 இல் சம்சுத்தீன் இல்த்துத்மிசு மீண்டும் கைப்பற்றப்படுவதற்கு முன்னர் டெல்லி சுல்தானகம் ஒரு குறுகிய காலத்திற்கு கோட்டையை இழந்தது.
# பீட்டா ஐதராக்சி அமிலம்

**பீட்டா ஐதராக்சி அமிலம்** (*Beta hydroxy acid*) என்பது கார்பாக்சி அமிலம் மற்றும் ஐதராக்சி வேதி வினைக்குழு என இரண்டு வேதிவினைக் குழுக்களையும் பெற்று அவை இரண்டு கார்பன் அணுக்களால் பிரிக்கப்பட்டிருக்கும் கரிமச் சேர்மமாகும். β- ஐதராக்சி அமிலம் என்ற பெயராலும் இதை அழைக்கலாம். ஆல்பா ஐதராக்சி அமிலங்களுடன் இவை நெருக்கமான தொடர்பைக் கொண்டுள்ளன. ஆல்பா ஐதராக்சி அமிலங்களில் இவ்விரண்டு வேதி வினைக்குழுக்களும் ஒரு கார்பன் அணுவால் பிரிக்கப்பட்டிருக்கும்.
பீட்டா ஐதராக்சி அமிலம் ஒப்பனைப் பொருள்களில் குறிப்பாக சாலிசிலிக் அமிலம் என குறிப்பிடப்படுகிறது. வயது முதிர்ச்சியை தடுக்கும் களிம்பு மற்றும் முகப்பருவுக்கான சிகிச்சைகளில் இது பயன்படுத்தப்படுகிறது.  
நீர் நீக்க வினையின்போது பீட்டா ஐதராக்சி அமிலங்கள் நிறைவுறாத ஆல்பா-பீட்டா அமிலங்களைக் கொடுக்கின்றன.
ஐதராக்சிலேற்றமற்ற கார்பாக்சிலிக் அமிலங்களுடன் ஒப்பிடுகையில் இவ்வகை பீட்டா ஐதராக்சி அமிலங்கள் வலிமையானவையாகக் கருதப்படுகின்றன. ஆனால் ஆல்பா ஐதராக்சி அமிலங்களைக்காட்டிலும் அவை வலிமை குறைந்தவையாகும். ஏனெனில் மூலக்கூறுகளுக்கிடையிலுள்ள அதிக இடைவெளியினால் மூலக்கூற்றிடை ஐதரசன் பாலம் ஆல்பா ஐதராக்சி அமிலங்களைவிட எளிமையாக உருவாகிவிடுகிறது. கீழ்கண்ட அட்டவணை புரோப்பியானிக் வரிசைகளின் சில மதிப்புகளைக் காட்டுகிறது.
# பீட்டா ஐதராக்சி அமிலம்

## அமிலப் பண்புகள்

| புரோப்பியானிக் அமிலம் | 4.87 |  |
| --- | --- | --- |
| ஆல்பா ஐதராக்சி புரோப்பியானிக் அமிலம் | 3.86 |  |
| β-ஐதராக்சி புரோப்பியானிக் அமிலம் | 4.51 | } |  
பிற பீட்டா ஐதராக்சி அமிலங்கள்:
- β-ஐதராக்சிபியூட்டைரிக் அமிலம்
- β-ஐதராக்சி β-மெத்தில்பியூட்டைரிக் அமிலம்
- கார்னிட்டைன்
- சாலிசிலிக் அமிலம், ஒரு β-ஐதராக்சி அமிலமாகும்.
# அஜியாக்கோ

**அஜியாக்கோ** (*Ajiaco*) என்பது கொலம்பியா, கியூபா மற்றும் பெரு போன்ற நாட்டு மக்கள் விரும்பி சாப்பிடும் ஒரு வகையானசூப் ஆகும். இது எந்த நாட்டில் முதலில் பயன்படுத்தினர் என்பது அறிஞர்களுக்கு விவாதப்பொருளாகவே இருந்து வருகிறது. கோழி இறைச்சி, மூன்று வகையான உருளைக்கிழங்கு மற்றும் சில மூலிகை பொருட்களை வைத்து இந்த சூப்பைத் தயாரிக்கிறார்கள்.கியூபாவில்இதனைக் கட்டியானகுழம்பாகதயாரிக்கிறார்கள்.
# அஜியாக்கோ

## வரலாறு

இந்த உணவு எந்த நாட்டில் தோன்றியிருக்கலாம் என அறிஞர்கள் விவாதித்து வருகின்றனர். ”அஜி” என்பதற்கு இரையினோ மொழியில் ”காரமான மிளகு” என்று பெயர்.  
16ஆம்நூற்றாண்டில்தான் அஜியாக்கோ கியூபா நாட்டில் பிரபலமானது, குறிப்பாக கிராமப்புற மக்கள் அதிகமாகப் பயன்படுத்தியிருந்தாலும் உயர்குடி மக்களும் சில சமயங்களில் அதனைப் பயன்படுத்தினர்.
# அஜியாக்கோ

## தயாரிப்பு

நகர அஜியாக்கோ]]
# அஜியாக்கோ

## தயாரிப்பு

### கொலம்பியா

அஜியாக்கோகொலம்பிய தலைநகர் பொகோட்டாவில், பிரபலமான ஒரு உணவுப்பொருள். கோழி, மூன்று வகைகளில் உருளைக்கிழங்கு, மற்றும்மூலிகைபொருட்களைப் பயன்படுத்தி இதனைத்தயாரிப்பார்கள்.
# அஜியாக்கோ

## தயாரிப்பு

### கியூபா

கியூபா நாட்டில்பன்றி இறைச்சி, கோழி, காய்கறிகள், மற்றும் பல்வேறு மாவு மற்றும் கிழங்குகளைப்பயன்படுத்திஇதனைத் தயாரிப்பார்கள்.
# அஜியாக்கோ

## தயாரிப்பு

### பெரு

பெரு நாட்டில்அஜியாக்கோவை மிகவும் வித்தியாசமான உணவாக தயாரிப்பார்கள்.உருளைக்கிழங்கு, சமைத்த பூண்டு, உலர்ந்த மஞ்சள் மற்றும் சிவப்பு மிளகாய் ,அரிசி மற்றும் சுண்டவைத்த கோழி அல்லது முயல்ஆகியவற்றைப்பயன்படுத்திச் சுவையாகத்தயாரிப்பார்கள்.
# புரந்தர் கோட்டை

இந்தியாவின் மகாராட்டிரா மாநிலத்தில் உள்ள புனே மாவட்டத்தின் நிர்வாகத் தலைமையிடமான புனேவுக்குத் தென்கிழக்கே 18 கல் தொலைவில் உள்ள புரந்தர் தாலுகாவில் உள்ள மலையில் **புரந்தர் கோட்டை** (*Purandar fort*) அமைக்கப்பட்டு உள்ளது. இக்கோட்டை பிஜப்பூர் சுல்தானுக்குச் சொந்தமானது. இதை மகத்ஜி எனும் பிராமணர் நிர்வகித்து வந்தார். இவருக்குப் பின் இவரின் மூன்று மகன்களில் நீலோஜி என்பவனரின் பொறுப்பில் இக்கோட்டை இருந்தது.  
மராட்டிய மன்னன் சிவாஜிக்கு தன் நாட்டின் தெற்கு எல்லைப்பாதுகாப்பிற்கு புரந்தர்க்கோட்டை அவசியமாதலால் அக்கோட்டையை தன் வசப்படுத்த எண்ணினார். இதற்காக அவர் ஒரு திட்டம் தீட்டினார். மழைக்காலம் வரை புரந்தர் கோட்டையின் அடிவாரத்தில் தங்க அனுமதிக்குமாறு நீலோஜியிடம் அனுமதி வேண்டினார். நிலோஜியும் இசைந்தார். சிவாஜியின் வீரர்கள் மாறுவேடமிட்டு புற்களுக்கிடையே ஆயுதங்களை மறைத்து வைத்து கோட்டைக்குள் எடுத்துச் சென்றனர். தீபாவளிப் பண்டிகைக்கு தானும் தன் குடும்பத்தினரும் கோட்டைக்குள் வந்து பண்டிகையில் கலந்து கொள்ள விரும்புவதாக சிவாஜி நிலோஜியிடம் கூறினார். நீலோஜியும் சம்மதித்தார். கோட்டைக்குள் சென்ற சிவாஜி நீலோஜியையும், அவரின் சகோதரர்களையும் சிறைப்படுத்தினார். சிவாஜி இவ்வாறு தந்திரமாக புரந்தர் கோட்டையைத் தன் வசப்படுத்தினார்.  
ஔரங்கசீப்பின் படைத்தலைவன் ஜெய்சிங் சிவாஜியிடமிருந்து புரந்தர் கொட்டையைக் காப்பற்றும் எண்ணத்துடன் 14000 வீரர்களுடன் முற்றுகை இட்டார். சுமார் 1000 மராட்டிய வீரர்கள் கோட்டையைப் பாதுகாத்தனர். மொகலாயர்கள் வைத்த சுரங்க வெடியில் கோட்டை சுவரின் பெரும் பகுதி இடிந்து விழுந்தது. புரந்தர் கோட்டை மொகலாயர்கள் வசமானது.
# சுல்ஃபோலோபஸ் டெங்சாங்கென்சிஸ் சுழல் வடிவ வைரஸ்

**சுல்ஃபோலோபஸ் டெங்சாங்கென்சிஸ் சுழல் வடிவ வைரஸ் 1** (*Sulfolobus tengchongensis spindle-shaped virus 1*, *STSV-1* அல்லது *STSV1*) என்பது Bicaudaviridae குடும்பத்தில் உள்ள ஒரு டிஎன்ஏ வைரஸ் . டெங்சாங், போஷ்ன் நகரம், மேற்கு யுனான் மாகாணம், மக்கள் குடியரசு சீனா போன்ற எரிமலை உருவாகும் பகுதியில் இவை காணப்படும்.
# இராயபுரம் தீக்கோவில்

**இராயபுரம் தீக்கோயில்** *(ஆங்கிலம்: Royapuram fire temple)* சென்னை, ராயபுரத்தில் அமைந்துள்ள ஒரு பார்சி மதக் கோயிலாகும். இதை *யால் பிரோச் கிளப்வாலா தார் இ மெகர்* என்றும் அழைப்பர். இது 1910 ஆம் ஆண்டு கட்டப்பட்டது. பிரோச் கிளப்வாலா மற்றும் சார்தோசுடி அஞ்சுமான் மூலம் நன்கொடையாகப் பெற்று கட்டப்பட்டது உலகின் 177 ஒற்றை தீக்கோயில்களில் ராயபுரம் தீக்கோயிலும் ஒன்றாகும். இது தமிழகத்தில் மட்டுமல்லாமல் புதுச்சேரி, கேரளா உள்ளிட்ட இடக்களிலும் பார்சி தீக்கோவில்கள் உள்ளன.
# இராயபுரம் தீக்கோவில்

## வரலாறு

கூர்கிலிருந்து ஆறு பார்சிகளும், இரண்டு குருமார்களும் கொண்ட குழு ஒன்று 1795 மற்றும் 1809 ஆம் ஆண்டுகளுக்கு இடைப்பட்ட காலத்தில் முதன்முதலில் சென்னை வந்தது. அவர்கள் சென்னை ராயபுரம் கத்தோலிக்கத் திருச்சபைக்கு எதிரே உள்ள பகுதியில் நிலம் வாங்கினர். 1906 வரை கிட்டத்தட்ட நூறான்டுகளாக இப்பகுதியில் அலுவலக ரீதியாக பார்சி இனத்தவர்களுக்கென குருமார்களோ வழிபாட்டுத் தலமோ தீக்கோயில் கட்டப்படும் முன்புவரை இங்கு ஏற்படுத்தப்படவில்லை. 1887 ஆம் ஆண்டு முதல், மதராஸ் பார்சி பஞ்சாயத்து மாதந்தோறும் ஒரு குறிப்பிட்ட தொகையை தனது உறுப்பினர்களிடமிருந்து ஒரு இயங்கு நிதிக்கான பங்களிப்பாக வசூலிக்கத் தொடங்கியது. முக்கியமாக பூசாரிக் குழுக்களை பராமரிக்கவும், வழிபாட்டுக்கென ஒரு இடத்தை நிறுவவும் திட்டமிட்டது. இந்த நிதிக்காக 1896 மும்பையில் இருந்த *சர் தின்ஷா பெட்டிட்* என்பவர் தனது பங்களிப்பாக ஒரு குறிப்பிடத்தக்கப் பங்களிப்பை நல்கினார். பின்னர் பார்சி சமூகம் ராயபுரம் பகுதியில் ஒரு நிலத்தை வாங்கியது, அங்கு அச்சமூகத்தினர் மேலும் குறிப்பிடத்தக்க அளவிற்கு இடங்களை வாங்கி விரிவு செய்தனர் எனினும், இந்த நிலத்தில் கோவில் கட்டும் பணியானது தாமதமானது.
# இராயபுரம் தீக்கோவில்

## இவற்றையும் காண்க

- சென்னையிலுள்ள மதங்கள்
# சிப்போரா

**சிப்போரா** (*Zipporah*) சிப்போராள் வேதாகமத்தின், விடுதலைப் பயண நூலில் மோசேயின் மனைவியாகக் குறிப்பிடப்பட்டவர். மீதியானியரின் ஆசாரியனான அல்லது அரசனான மற்றும் டிரூஸ் மதத்தின் தோற்றுனர் மற்றும் முன்னோடியான ரெகுவேல் (எத்திரோவின்) மகள் ஆவார். வேதாகமத்தின் நாளாகம புத்தகத்தில் கெர் சோமின் குமாரனான செபுவேல் மற்றும் எலியேசரின் குமாரனாகிய ரெகபியா ஆகிய இருவர் இவளுடைய சந்ததிகள் எனக் குறிபிடப்பட்டுள்ளது.  
பழைய ஏற்பாட்டின்படி அல்லது எபிரேய வேதாகமத்தின்படி சிப்போராள், மீதியானியர்களின் ஆசாரியனாகிய கேனிய மேய்ப்பனான எத்திரோவின் ஏழு மகள்களுள் ஒருவர். யாத்திராகமம் 2:18ல் எத்திரோ ரெகுவேல் என்றும் கூறிப்பிடப்பட்டிகிறார். நியாயாதிபதிகள் 4:1ல் ஓபா என்றும் கூறிப்பிடப்படுகிறார். ஓபா, எத்திரோவின் மகன் என்று எண்ணாகமம் 10:29 இல் பதிவு செய்யப்பட்டுள்ளது.